rejauldu/bengali-wikipedia huggingface dataset:
কেতকী নারায়ণফ্রেমহীনজন্ম আকোলা, মহারাষ্ট্র, ভারত পেশা  অভিনেত্রী কেতকী নারায়ণ একজন ভারতীয় অভিনেত্রী এবং মডেল। তিনি মূলত মালায়ালাম, মারাঠি সিনেমা, তেলেগু এবং হিন্দি সিনেমায় অভিনয় করেছেন। কেতকী মারাঠি ছবি ইয়ুথ  -এর মাধ্যমে চলচ্চিত্র জগতে আত্মপ্রকাশ করেন। তিনি বেশ কয়েকটি স্বল্পদৈর্ঘ্য চলচ্চিত্রে এবং কিছু সঙ্গীত অ্যালবামে কাজ করেছেন।    জীবনের প্রথমার্ধ  কেতকী নারায়ণ মহারাষ্ট্রের আকোলার বাসিন্দা। তিনি অকোলার ভারত বিদ্যালয়ে পড়াশোনা করেছেন। কেতকী পুনের এমআইটি থেকে কম্পিউটারে স্নাতক সম্পন্ন করেছেন।  কেতকী পূর্ণকালীন মডেল হিসাবে কাজ করেছেন। অভিনেত্রী হওয়ার আগে তিনি কগনিজেন্ট নামক তথ্যপ্রযুক্তি সংস্থায় সফটওয়্যার ইঞ্জিনিয়ার হিসেবে কাজ করতেন। কেতকী ২০১৪ সালে অনুষ্ঠিত রেডিও মির্চি কুইন বি মিস ট্যালেন্ট  প্রতিযোগীতায় বিজয়ীর শিরোপা পেয়েছিলেন। ফেমিনা, ভোগ, এফডব্লিউডি, ক্রিম, ভানিথা এবং নিউ ওম্যান সহ বিভিন্ন মাসিক পত্রিকার প্রচ্ছদে কেতকীর ছবি ছাপা হয়েছিল।    অভিনয় জীবন  কেতকী মারাঠি ছবি ইয়ুথ -এর মাধ্যমে অভিনয় জগতে প্রবেশ করেন।  এরপর তিনি বিভিন্ন ভাষাভাষীর চলচ্চিত্রে অভিনয় করেছেন।   চলচ্চিত্র তালিকা  বছর  চলচ্চিত্র  ভূমিকা  ভাষা  তথ্যসূত্র  ২০১৬  ইয়ুথ  আউডি  মারাঠি    উদাহরণার্থ নেমাদে  মিউজ    ২০১৭  বীরম  কুঞ্জুনুলি  মালয়ালম    ২০১৮  দিওয়াঞ্জিমুলা গ্র্যান্ড প্রিক্স  পিলিমোল    পেজ ৪  নম্রতা  মারাঠি    ২০১৯  বোধি  স্বাতী    আন্ডার ওয়ার্ল্ড  चित्रा আইয়ার  মালয়ালম    জওয়ানি জিন্দাবাদ  নন্দিনী মারাঠিনির্মল এনরুটসামাইরারেস্পেক্ট  ঈশ্বরী    ডাইড  মানসী    গার্লজ  ম্যাগি    ২০২১  এফসিইউকে: ফাদার চিট্টি উমা কার্তিক  কল্যাণী  তেলুগু    ৮৩  গর্ভবতী নারী  হিন্দি    ২০২২  অভিয়াল  বৃন্দা  মালয়ালম    বিচিত্রম  সংঘমিত্রা    সমাইরা  সমাইরা  মারাঠি    ২০২৩  কাধিকান    মালয়ালম    ২০২৪  যাত্রা ২  ওয়াই. এস. ভারতী  তেলুগু        রুবি  মালয়ালম    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের অভিনেত্রী বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:উইকিউপাত্তে দাপ্তরিক ওয়েবসাইট নেই
নেপোলিয়নীয় যুদ্ধ  (১৮১৩-১৮১৫) বলতে নেপোলিয়ন বোনাপার্টের ফরাসি সাম্রাজ্য এবং গ্রেইট ব্রিটেন নেতৃত্বাধীন বিরোধী পক্ষের মধ্যে সংগঠিত ধারাবাহিক যুদ্ধকে বোঝানো হয়। এটি ফরাসি বিপ্লব দ্বারা উদ্ভাসিত হওয়া যুদ্ধসমূহের ধারাবাহিক ফল, তারা অভূতপূর্ব রূপে ইউরোপীয় সেনাবাহিনী গুলোতে বিপ্লব করে। নেপোলিয়নের সৈন্যদের ইউরোপ বিজয়ের পর ফরাসি শক্তি দ্রুত অবস্থান জানান দেয় কিন্তু তার আকস্মিক পতনও ঘটে অতি দ্রুত যখন ১৮১২ সালে রুশরা ফ্রান্সে আক্রমণ করে।  নেপোলিয়ন ১৮১৪ সালে প্রথমবারের মতো পরাজয় বরণ করেন এবং তিনি ফিরে গিয়ে ওয়াটারলু যুদ্ধে পরাজিত হন। যুদ্ধের পর বিজয়ীরা ফরাসিদের সকল উপার্জন কেড়ে নেয়।  চূড়ান্ত বিজয়ের পূর্বে সাত জোটের মধ্যে পাঁচটিই ফরাসিদের কাছে পরাজয় লাভ করে। প্রথম ও দ্বিতীয় জোটকে ফরাসিরা হারায় ফরাসি বিপ্লবের সময়; তৃতীয়,  চতুর্থ ও পঞ্চম জোটকে নেপোলিয়নীয় ফ্রান্স হারায়। এই মহান বিজয়গুলো ফরাসিদের মধ্যে একত্রবোধ জন্ম দেয়, বিশেষ করে যখন তারা মস্কো প্রবেশ করে। কিন্তু রুশরা হঠিয়ে দেবার পর ফরাসিদের ভাগ্য বদলাতে থাকে, ফ্রান্স ষষ্ঠ জোটের কাছে লিপজিগ যুদ্ধে এবং ওয়াটারলু যুদ্ধে সপ্তম জোটের হাতে পরাজয় বরণ করে।  এই যুদ্ধ সমূহের ফলাফল পবিত্র রোম সাম্রাজ্য শিথিলকরণ করে এবং জার্মানি ও ইতালিতে জাতীয়তাবাদের বীজ বপণ করে, যা সেই শতাব্দীর শেষের দিকে দুই রাষ্ট্রকে একাত্ম করতে সক্ষম হয়। ঠিক সেই সময়ই, ফরাসিদের স্পেন দখলের কারণে বিশ্বব্যাপী ছড়িয়ে থাকা স্পেনীয় সাম্রাজ্য দুর্বল হতে থাকে, যা পরবর্তীতে মার্কিন স্পেনে স্বাধীনতা সংগ্রামের সূচনা ঘটায়। ব্রিটিশ সাম্রাজ্যে নেপোলিয়নীয় যুদ্ধের সরাসরি প্রভাব পড়ে, তারা পরবর্তী শতাব্দীতে শীর্ষস্থানীয় পরশক্তিতে পরিণত হয়।   আরও দেখুন  নেপোলিয়ন বোনাপার্ট   তথ্যসূত্র   বহিঃসংযোগ  The Napoleonic Wars Exhibition held by The European Library  15th Kings Light Dragoons (Hussars) Re-enactment Regiment 2nd Bt. 95th Rifles Reenactment and Living History Society The Napoleonic Wars Collection Website Napoleon, His Army and Enemies Napoleonic Guide War and Peace by Leo Tolstoy Napoleonic Wars  বিষয়শ্রেণী:নেপোলিয়নীয় যুদ্ধ বিষয়শ্রেণী:বিশ্বব্যাপী সংঘাত বিষয়শ্রেণী:১৮শ শতকের সংঘাত বিষয়শ্রেণী:ঊনবিংশ শতাব্দীর ফ্রান্স বিষয়শ্রেণী:নেপলীয় যুদ্ধ বিষয়শ্রেণী:ফ্রান্সে ১৮০০-এর দশক বিষয়শ্রেণী:ফ্রান্সে ১৮১০-এর দশক
লুইসা গ্যারেট অ্যান্ডারসন, সিবিই (২৮ জুলাই ১৮৭৩ - ১৫ নভেম্বর ১৯৪৩) ছিলেন একজন চিকিৎসা পথিকৃৎ, মহিলা সামাজিক ও রাজনৈতিক ইউনিয়নের সদস্য, একজন ভোটাধিকারী এবং সমাজ সংস্কারক । তিনি ছিলেন প্রতিষ্ঠাতা মেডিকেল পথিকৃৎ  এলিজাবেথ গ্যারেট অ্যান্ডারসনের কন্যা, যার জীবনী তিনি ১৯৩৯ সালে লিখেছিলেন।  অ্যান্ডারসন মহিলা হাসপাতাল কর্পস (ওঘচ) এর প্রধান সার্জন এবং রয়্যাল সোসাইটি অফ মেডিসিনের ফেলো ছিলেন। তার খালা ডেম মিলিসেন্ট ফাউসেট ছিলেন একজন ব্রিটিশ ভোটাধিকারী। তার সঙ্গী ছিলেন সহকর্মী ডাক্তার এবং ভোটাধিকারী ফ্লোরা মারে । তার চাচাতো ভাই ছিলেন ডাঃ মোনা চালমার ওয়াটসন যিনি ভোটাধিকার সমর্থন করতেন এবং মহিলা আর্মি অক্সিলিয়ারি কর্পস প্রতিষ্ঠা করেছিলেন।  তথ্যসূত্র  বিষয়শ্রেণী:এলজিবিটিকিউ নারীবাদী বিষয়শ্রেণী:২০শ শতাব্দীর নারী চিকিৎসক বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:১৯৪৩-এ মৃত্যু বিষয়শ্রেণী:১৮৭৩-এ জন্ম বিষয়শ্রেণী:ইংরেজ নারীবাদী
thumb|বাগদাদে দজলা নদী (২০১৬)  দজলা () বা টাইগ্রিস দক্ষিণ-পশ্চিম এশিয়ার একটি নদী। নদীটি তুরস্কে উৎপত্তি লাভ করে ইরাকের ভেতর দিয়ে প্রবাহিত হয়ে ফোরাত নদীর সাথে মিলিত হয়েছে এবং শাত আল আরব নামে পারস্য উপসাগরে পড়েছে।কালের কণ্ঠ  দজলা নদীর দৈর্ঘ্য ১,৯০০ কিলোমিটার এবং এর নদীবিধৌত অববাহিকার আয়তন ১,১০,০০০ বর্গকিলোমিটারেরও বেশি। নদীটি পূর্ব তুরস্কের পর্বতমালায় উৎপত্তি লাভ করেছে এবং দক্ষিণ-পূর্বে প্রবাহিত হয়ে কিছু সময়ের জন্য সিরিয়া ও তুরস্কের সবচেয়ে পূর্বের সীমান্ত গঠন করে ইরাকে প্রবেশ করেছে। ইরাকের ভেতর দিয়ে এটি সর্পিলাকারে মোটামুটি দক্ষিণ-পূর্ব দিকে ধীর গতিতে প্রবাহিত হয়েছে এবং এর উপত্যকা সমতল ও বিস্তৃত আকার ধারণ করেছে। দক্ষিণ ইরাকে এটি ফোরাত নদীর সাথে মিলিত হয়ে শাত আল আরব নদী গঠন করেছে, যা আরও ১৭০ কিলোমিটার প্রবাহিত হয়ে পারস্য উপসাগরে পতিত হয়েছে। প্রাচীনকালে ফোরাত ও দজলার মধ্যবর্তী অববাহিকাতে বিখ্যাত সব মেসোপটেমীয় সভ্যতা বিকাশ লাভ করেছিল। দজলা নদীর তীরে প্রাচীন আসিরীয় সভ্যতার নিনেভেহ শহরের ধ্বংসাবশেষ অবস্থিত। এছাড়া সেলেউসিয়া ও তেসিফোনে রঅবশেষও আছে এখানে।  দজলার প্রধান প্রধান উপনদী হল বৃহৎ জাব, ক্ষুদ্র জাব, দিয়ালা এবং আল উজায়িম। এগুলি সবই ইরাকের অভ্যন্তরে দজলা নদীর সাথে মিলিত হয়েছে। তবে বৃহৎ জাব নদী তুরস্কে এবং ক্ষুদ্র জাব ও দিয়ালা নদী ইরানে উৎপত্তি লাভ করেছে। দজলা নদীর তীরে অবস্থিত প্রধান শহরের মধ্যে আছে তুরস্কের দিয়ারবাকির এবং ইরাকের মসুল ও বাগদাদ শহর। দজলা নদী অত্যন্ত অগভীর বলে এখানে ছোট নৌকা ছাড়া আর কিছু চালানো যায় না। বিশেষত বাগদাদের পর থেকে নদীটি একাধিক অগভীর শাখার বিভক্ত হয়ে গেছে এবং ঘন জলাভূমির মধ্য দিয়ে অগ্রসর হয়েছে।  অতীতে উচ্চভূমির শীতকালীন বরফগলা পানি এবং শীতের শেষের বৃষ্টিপাতের ফলে দজলা নদীতে প্রায়ই বন্যার সৃষ্টি হত। ১৯৫০ সালে সামারা বাঁধ নির্মাণ করে দজলার অতিরিক্ত পানি মধ্য ইরাকের থারথার অঞ্চলে প্রবাহিত করা হয়। দজলার বয়ে আনা অতিরিক্ত পলিমাটি কমানোরও ব্যবস্থা নেয়া হয়। তবে এর ফলে দক্ষিণ ইরাকে সুপেয় পানির সরবরাহ হ্রাস পায় এবং দক্ষিণ ইরাকে পারস্য উপসাগরের লবণাক্ত পানি দজলার সুপেয় পানির সাথে মিশে যেতে থাকে। ফলে স্থানীয় কৃষির ক্ষতি হয়।   উল্লেখযোগ্য শহর   বাগদাদ  মসুল  তথ্যসূত্র  বিষয়শ্রেণী:মেসোপটেমিয়া বিষয়শ্রেণী:তুরস্কের নদী বিষয়শ্রেণী:ইরাকের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:সিরিয়ার নদী বিষয়শ্রেণী:পূর্ব-ভূমধ্যসাগরীয় অঞ্চল বিষয়শ্রেণী:আন্তঃসীমান্ত নদী বিষয়শ্রেণী:পানি ও ধর্ম
নরসিংদী পল্লী বিদ্যুৎ সমিতি-২ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নরসিংদী পল্লী বিদ্যুৎ সমিতি-২ ঢাকা বিভাগের নরসিংদী ও কিশোরগঞ্জ জেলায় ৬টি জোনাল অফিস, ৫টি সাব-জোনাল অফিস, ২টি এরিয়া অফিস এবং ৩৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নরসিংদী পল্লী বিদ্যুৎ সমিতি-২ প্রতিষ্ঠিত ও বানিজ্যিকভাবে বিদ্যুতায়িত হয় ১৪ এপ্রিল, ১৯৯০ সালে।   ইতিহাস  নরসিংদী পল্লী বিদ্যুৎ সমিতি-২ এর যাত্রা শুরু হয় ১৯৯০ সালে। এ সমিতির অধীনে ৮টি উপজেলা, ৮৭টি ইউনিয়ন ও ১১১০টি গ্রাম রয়েছে। এর সদর দপ্তর  নরসিংদী জেলার নরসিংদী সদরে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  নরসিংদী জোনাল অফিস  শিবপুর জোনাল অফিস  মনোহরদী জোনাল অফিস  মরজাল জোনাল অফিস  রায়পুরা জোনাল অফিস  কুলিয়ারচর জোনাল অফিস   সাব-জোনাল অফিসসমূহ   করিমপুর সাব-জোনাল অফিস  চরসুবুদ্ধি সাব-জোনাল অফিস  বেলাবো সাব-জোনাল অফিস  সরারচর সাব-জোনাল অফিস  বাশগাড়ি সাব-জোনাল অফিস   এরিয়া অফিসসমূহ   চালাকচর এরিয়া অফিস  ইটাখোলা এরিয়া অফিস   গ্রাহক সংখ্যা  নরসিংদী পল্লী বিদ্যুৎ সমিতি-২ এর ছয় লক্ষের অধিক গ্রাহক রয়েছে।   অন্যান্য তথ্য   মোট আয়তন: ১৩৪৭ বর্গকিলোমিটার  সিষ্টেম লস: ১৩.৯৭℅ (বার্ষিক গড়)  সমিতির এলাকার সংখ্যা: ৭টি  সংযুক্ত গ্রীড উপকেন্দ্র: নরসিংদী, ঘোড়াশাল ও বাজিতপুর   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
অ্যাডা মে প্লান্ট (৪ঠা অক্টোবর ১৮৭৫ - ৩রা জুলাই ১৯৫০) ছিলেন নিউজিল্যান্ডে জন্মগ্রহণকারী একজন পোস্ট-ইমপ্রেশনিস্ট শিল্পী। তিনি পোস্ট-ইমপ্রেশনিস্ট মেলবোর্ন কনটেম্পোরারি গ্রুপের প্রতিষ্ঠাতা প্রদর্শকদের মধ্যে একজন ছিলেন। তিনি মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটার্সের সদস্য ছিলেন।   প্রাথমিক জীবন এবং পরিবার  অ্যাডা মে প্লান্টের জন্ম ১৮৭৫ সালের ৪ঠা অক্টোবর, নিউজিল্যান্ডের তেমুকা শহরে। তাঁর বাবা-মা ইংল্যান্ড থেকে অভিবাসী হয়ে নিউজিল্যান্ডে এসেছিলেন। তাঁর বাবা টমাস ক্রোথার প্লান্ট একজন ব্যবসায়ী হিসেবে কাজ করতেন। তাঁর মা ছিলেন ইসাবেলা প্লান্ট, যাঁর জন্ম নাম ছিল গাথ্রি। ১৮৮৮ সালে পরিবারটি অস্ট্রেলিয়ায় চলে আসে এবং পূর্ব মেলবোর্নে স্থায়ীভাবে বসবাস শুরু করে। সেখানে ১৮৯১ সালে তিনি প্রেসবিটেরিয়ান লেডিস কলেজে ভর্তি হন। তিনি লিণ্ডসে বার্নার্ড হল এবং ফ্রেডেরিক ম্যাককাবিনের কাছ থেকে ন্যাশনাল গ্যালারি স্কুলে আনুষ্ঠানিক প্রশিক্ষণ গ্রহণ করেন।   কর্মজীবন  অ্যাডার প্রথম প্রদর্শনীটি ১৯০১ সালে ভিক্টোরিয়ান আর্টিস্ট সোসাইটিতে হয়েছিল।  ১৯০২ সালে তিনি জুলিয়ান একাডেমিতে পড়াশোনা করার জন্য প্যারিসে চলে যান, সেখানে তিনি অস্ট্রেলিয়ান শিল্পী ক্রিস্টিনা অ্যাসকুইথ বেকারের সাথে একটি স্টুডিওতে ভাগাভাগি করে কাজ করতেন। অস্ট্রেলিয়ায় ফিরে আসার পর তিনি ভিক্টোরিয়ান আর্টিস্ট সোসাইটিতে একাডেমি থেকে তাঁর কাজ প্রদর্শন করেন। ১৯০৭ সালে তিনি প্রথম অস্ট্রেলিয়ান নারী কর্ম প্রদর্শনীতে তাঁর চিত্রকর্ম প্রদর্শন করেন, প্রতিকৃতি এবং চিত্রাঙ্কনের জন্য এখানে তাঁকে পুরস্কার প্রদান করা হয়।  ১৯৩২ সালে তিনি মেলবোর্ন কনটেম্পোরারি আর্ট গ্রুপের প্রথম প্রদর্শনীতে তাঁর কাজ প্রদর্শন করেন। তিনি ১৯৪১ এবং ১৯৪৩ সালে কনটেম্পোরারি আর্ট সোসাইটির সাথে প্রদর্শনী করেছিলেন এবং ১৯৪৫ সালে জর্জ'স গ্যালারিতে তাঁর একমাত্র একক প্রদর্শনী হয়েছিল।  সারা জীবন অ্যাডা এমন কিছু বাড়িতে থেকেছেন যেখানে তিনি অন্যান্য অনেক শিল্পীদের সংস্পর্শে এসেছেন। তাঁর কর্মজীবনে তিনি উইলিয়াম ফ্রাটার এবং লিনা ব্রায়ানসের মতো শিল্পীদের উৎসাহের মাধ্যমে পোস্ট-ইম্প্রেশনিস্ট শৈলীতে দক্ষতা অর্জন করতে সক্ষম হন। শিল্পীদ্বয়ের সাথে তিনি ড্যারেবিনের "দ্য পিঙ্ক হোটেল"-এ একটি শিল্পী কলোনিতে থাকতেন। তিনি তাঁর পোস্ট-ইম্প্রেশনিস্ট কাজের জন্য বেসিল বার্ডেট (১৮৯৭–১৯৪২) এর কাছ থেকে প্রশংসামূলক সমালোচনা অর্জন করেছিলেন।  মৃত্যু ১৯৫০ সালের ৩রা জুলাই মেলবোর্নে অ্যাডা মে প্লান্টের মৃত্যু হয়। তাঁর মৃত্যুর পর সেই শহরের স্ট্যানলি কো গ্যালারিতে একটি স্মারক প্রদর্শনী অনুষ্ঠিত হয়েছিল।   তথ্যসূত্র    বহিঃসংযোগ  অ্যাডা মে প্লান্ট [অস্ট্রেলীয় শিল্প ও শিল্পীদের ফাইল], স্টেট লাইব্রেরি ভিক্টোরিয়া  বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী বিষয়শ্রেণী:১৯৫০-এ মৃত্যু বিষয়শ্রেণী:১৮৭৫-এ জন্ম বিষয়শ্রেণী:অপর্যালোচিত অনুবাদসহ পাতা
সিপাহীজলা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন নতুন চারটি জেলা বাড়ানো হয় তখন গঠিত হয়। এই জেলার অংশবিশেষ আগের পশ্চিম ত্রিপুরা জেলা থেকে গঠন করা হয়। এই জেলার প্রধান শহরগুলো হচ্ছে বিশ্রামগঞ্জ, বিশালগড়, মেলাঘর ও সোনামুড়া।  ইতিহাস  ভূগোল  বিভাগসমূহ  উদ্ভিদ ও প্রাণী  তথ্যসূত্র   বহিঃসংযোগ   বিষয়শ্রেণী:ত্রিপুরার জেলা বিষয়শ্রেণী:সিপাহীজলা জেলা বিষয়শ্রেণী:ত্রিপুরা
নাসির নাসিরুদ্দিন মুহাম্মদ ইবনে কাইতবে ( ; ১৪৮২ - ৩১ অক্টোবর ১৪৯৮) ছিলেন কাইতবের পুত্র, যিনি ৭ আগস্ট ১৪৯৬ থেকে ৩১ অক্টোবর ১৪৯৮ পর্যন্ত মিশরের মামলুক সুলতান ছিলেন । তার প্রথম স্ত্রী ছিলেন গওহর মালিক হাতুন,Called also Gevhermülük Hatun, Gevhermelik Sultan or Gevhermülük Sultan. যিনি জেম সুলতানের কন্যা এবং উসমানীয় সুলতান মুহাম্মাদ ফাতিহের নাতনি।   তথ্যসূত্র   বিষয়শ্রেণী:১৪৯৮-এ মৃত্যু বিষয়শ্রেণী:১৪৮২-এ জন্ম
কুক দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে সিআইএফএ নামে পরিচিত) হচ্ছে কুক দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭১ সালে প্রতিষ্ঠিত হয়েছে। এটি প্রতিষ্ঠার ২৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর কুক দ্বীপপুঞ্জের রারোটোঙ্গায় অবস্থিত।  এই সংস্থাটি কুক দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুক দ্বীপপুঞ্জ রাউন্ড কাপ এবং কুক দ্বীপপুঞ্জ কাপের মতো প্রতিযোগিতার সকল কার্যক্রম পরিচালনা করে। বর্তমানে কুক দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন লি হার্মন এবং সাধারণ সম্পাদকের দায়িত্ব পালন করছেন মি পিরি।  কর্মকর্তা   অবস্থান  নাম সভাপতি  লি হার্মন সহ-সভাপতি  জুনিয়র এনোকা টাঙ্গি টেরেয়াপি সাধারণ সম্পাদক  মি পিরি কোষাধ্যক্ষ  অ্যালেন পার্কার গণমাধ্যম এবং যোগাযোগ পরিচালক  মেলিনা টুইরাভাকাই প্রযুক্তিগত পরিচালক   ফুটসাল সমন্বয়কারী   জাতীয় দলের কোচ (পুরুষ)  কেভিন ফ্যালন জাতীয় দলের কোচ (নারী)  জুডিথ কুইপার্স রেফারি সমন্বয়কারী  লাই গুকিসুভা মারামেটুয়া কাউকুরা  তথ্যসূত্র  বহিঃসংযোগ     ফিফা-এ কুক দ্বীপপুঞ্জ ফুটবল অ্যাসোসিয়েশন   ওএফসি-এ কুক দ্বীপপুঞ্জ ফুটবল অ্যাসোসিয়েশন   বিষয়শ্রেণী:কুক দ্বীপপুঞ্জ ফুটবল অ্যাসোসিয়েশন বিষয়শ্রেণী:১৯৭১-এ কুক দ্বীপপুঞ্জে প্রতিষ্ঠিত বিষয়শ্রেণী:১৯৭১-এ প্রতিষ্ঠিত ক্রীড়া সংস্থা বিষয়শ্রেণী:কুক দ্বীপপুঞ্জের ক্রীড়া নিয়ন্ত্রণ সংস্থা বিষয়শ্রেণী:কুক দ্বীপপুঞ্জের ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:কুক দ্বীপপুঞ্জে ফুটবল
ইসমাইল বে (  ১৭৩৫? - মার্চ ১৭৯১), ইসমাইল বে আল-কবির নামে পরিচিত ("দ্য গ্রেট") ছিলেন ওসমানীয় মিশরের মামলুক আমির ও রিজেন্ট।   জীবনী  ইসমাইল জর্জিয়ান বংশোদ্ভূত, এবং মিশরের আমির আলী বে আল-কবিরের মামলুক হন। রুশো-তুর্কি যুদ্ধের সময় আলী বে উসমানীয় সাম্রাজ্য থেকে মিশরের স্বাধীনতা ঘোষণা করার সুযোগটি ব্যবহার করেছিলেন । আলীর পক্ষে ইসমাইল বে নিম্ন মিশরে (১৭৬৮) অটোমানপন্থী বিদ্রোহকে দমন করেছিলেন। আলীর নির্দেশের ভিত্তিতে তিনি হিজাজ আক্রমণ করেছিলেন এবং এর সমস্ত বন্দর এবং উপকূলীয় শহরগুলি জিজদার উত্তরে (১৭৭০) দখল করেছিলেন। আলি বে'র সবচেয়ে বিশ্বস্ত জেনারেল (এবং শ্যালক) মুহাম্মদ বে আবু আল-ধাহাব যখন তাকে বিশ্বাসঘাতকতা করলেন এবং কায়রোর বিরুদ্ধে যাত্রা করেন, ইসমাইল বেকে তাকে বাধা দেওয়ার জন্য প্রেরণ করা হয়েছিল কিন্তু তাকে আত্মসমর্পণ করতে বাধ্য করা হয়েছিল (১৭৭২)।  আবু ধাহাবের মৃত্যুর পরে (১৭৭৫) ইসমাইল বে আলী বে-র অবশিষ্ট মামলুকদের সমাবেশ করেছিলেন কিন্তু আবু ধাহবস সহকর্মী ইব্রাহিম বে এবং মুরাদ বে তাকে পরবর্তী স্থানে আটকাতে ব্যর্থ হন। মুরাদ তাকে বিষাক্ত করার চেষ্টা করেছিল, তবে, ইসমাইল এবং আলী-বে-গোষ্ঠী ( আলাউইয়া ) আবু-ধাহাব-গোষ্ঠী ( মুহাম্মাদিয়া ) কে কেরো থেকে উচ্চ মিশরে (১৭৭৭) বহিষ্কার করতে সক্ষম হয়। কয়েক মাস পরে বেশ কয়েকজন আলাওয়াইয়া-ইমির পক্ষ পরিবর্তন করেছিলেন। ইব্রাহিম ও মুরাদ ফিরে এসে ইসমাইলকে পালাতে বাধ্য করে (১৭৭৮)।  ১৭৮৬ সালে অটোমান অ্যাডমিরাল সেজায়িরলি গাজী হাসান পাশার হস্তক্ষেপের পরে ইসমাইল বে মিশরে ফিরে আসেন এবং শাইখ আল-বালাদ (সিভিল গভর্নর ও ডি-ফ্যাক্টো শাসক) হিসাবে প্রতিষ্ঠিত হন এবং ইব্রাহিম ও মুরাদ আবার উচ্চ মিশরে পালিয়ে যান। আরেকটি রুশো-তুর্কি যুদ্ধের কারণে পরের বছর তুর্কি সেনাদের প্রত্যাহার করে অটোমান সাম্রাজ্য। ইসমাইল বে ফরাসী কনসালকে জিজ্ঞাসা করেছিলেন, ফ্রান্স সামরিক প্রশিক্ষক ও প্রশিক্ষণ ইউনিট প্রেরণ করতে পারে কিনা। তবে ফরাসী বিপ্লব এটিকে অসম্ভব করে দিয়েছিল। ইসমাইল বে এবং তাঁর গোটা গোষ্ঠীর প্রায় পুরো অংশই মহামারীর কারণে নিশ্চিহ্ন হয়ে গিয়েছিল। ইসমাইলিয়া-শাসনের পতনের পরে ইব্রাহিম ও মুরাদ ফিরে এসে আবার ক্ষমতা গ্রহণ করেন। মুরাদ ইসমাইলের প্রাসাদে থাকার সিদ্ধান্ত নিল।   তথ্যসূত্র    সাহিত্য    Darআবারদারামান আল-আব্বার্তি, আর্নল্ড হটিঙ্গার (অনুবাদক): অ্যাজিপ্টনে বোনাপার্ট - আউস ডেন ক্রোনিকেন ভন -আবারদারামমন আল-আব্বার্ট, পৃষ্ঠা 58–71। পাইপার, মিউনিখ 1989  রবিন লিওনার্ড বিডওয়েল : অভিধানের আধুনিক আরব ইতিহাস, পৃষ্ঠা 205 এবং 286f। লন্ডন / নিউ ইয়র্ক 1998  এমডাব্লু ডালি, কার্ল এফ। পেট্রি: মিশরের ক্যামব্রিজ ইতিহাস, খণ্ড ২, পৃষ্ঠা –৯-৮৮। কেমব্রিজ 1998   বহিঃসংযোগ    সৌভুর লুসিগানন: অটোমান পোর্তের বিরুদ্ধে আলি বেয়ের বিপ্লবের ইতিহাস । লন্ডন 1783  বিষয়শ্রেণী:মিশরের উসমানীয় গভর্নর বিষয়শ্রেণী:১৭৯১-এ মৃত্যু বিষয়শ্রেণী:১৭৩৫-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মিশরীয় আভিজাত ব্যক্তি বিষয়শ্রেণী:১৮শ শতাব্দীর ক্রীতদাস বিষয়শ্রেণী:১৮শ শতাব্দীর উসমানীয় সাম্রাজ্যের ক্রীতদাস বিষয়শ্রেণী:১৮শ শতাব্দীতে প্লেগ (রোগে) মৃত্যু
গুঠিয়ার সন্দেশ হলো বাংলাদেশের বরিশালের গুঠিয়া নামক স্থানে উৎপন্ন বিশেষ এক ধরনের সন্দেশ। এ সন্দেশের একটি বিশেষত্ব হলো এতে গরুর দুধের টাটকা ঘ্রাণ পাওয়া যায়।  ইতিহাস গুঠিয়ার সন্দেশ ১৯৬২ সালে প্রথম প্রস্তুত করেন সতীশ চন্দ্র দাশ নামক একজন ময়রা। তিনি পশ্চিমবঙ্গের নদীয়া জেলা হতে সন্দেশ প্রস্তুতের কৌশল শিখে আসেন। পরে দেশে ফিরে তিনি সেই কৌশলের সঙ্গে নিজের অভিজ্ঞতার সমন্বয়ে এই সন্দেশ প্রস্তুত করেন যা স্বাদে ও গুণে ভালো হওয়ায় অল্প সময়েই খ্যাতি অর্জন করে। গুঠিয়া নামক স্থানে উৎপত্তি বলে এটি গুঠিয়ার সন্দেশ নামেই পরিচিত হয়ে উঠে।  উপকরণ গরুর দুধের ছানা চিনি কিসমিস  প্রস্তুতপ্রণালী গুঠিয়ার সন্দেশ তৈরিতে প্রধানত গরুর দুধই ব্যবহৃত হয়। সাধারণত ৬-৭ কেজি দুধে ১ কেজি ছানা তৈরি করা হয়। এরপর ছানার সঙ্গে ১ কেজি চিনি মিশিয়ে অল্প জ্বাল দিতে হয়। তারপর ২০ থেকে ৩০ মিনিট পর পাকিয়ে অল্প আঁচে ৫ মিনিট রাখলেই সন্দেশের কাঁচামাল তৈরি হয়ে যায়। এরপর এই ছানার মিশ্রণ পরিমাণমতো নিয়ে কাঠের ওপরে রেখে সন্দেশের আকার দেওয়া হয়। সৌন্দর্যের জন্য সন্দেশের উপর কিসমিস দেয়া হয়।  তথ্যসূত্র  বিষয়শ্রেণী:বাংলাদেশী মিষ্টান্ন বিষয়শ্রেণী:বাংলাদেশী রন্ধনশৈলী
মানা কাওয়াবে (, ; জন্ম: ৩১ অক্টোবর ২০০৪) হলেন একজন জাপানি ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে জাপানের প্রতিনিধি হিসেবে প্রতিদ্বন্দ্বিতা করে থাকেন।  ২০০৯ সালে ফিগার স্কেটিংয়ে অভিষেক করা কাওয়াবে জাপানের হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন মানা কাওয়াবে ২০০৪ সালের ৩১শে অক্টোবর তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কাওয়াবে জাপানের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। কাওয়াবে সর্বমোট ১৬৬.৭৩ পয়েন্ট অর্জন করে সার্বিকভাবে দ্বাবিংশ স্থান অধিকার করেছিলেন। শর্ট প্রোগ্রামে ৬২.৬৯ পয়েন্ট স্কোর করে তিনি চতুর্দশ স্থান অধিকার করেছিলেন এবং ফ্রি স্কেটিংয়ে ১০৪.০৪ পয়েন্ট নিয়ে আট ধাপ পিছিয়ে দ্বাবিংশ স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি নারী সিঙ্গেল স্কেটার বিষয়শ্রেণী:জাপানের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
বাপুসাহেব পারুলেকর (জন্ম: ২ জুলাই ১৯২৯, বান্দ্রা, বোম্বে) ভারতের ৬ষ্ঠ এবং ৭ম লোকসভা সদস্য ছিলেন। তাঁর আসল নাম চন্দ্রকান্ত পারুলেকর, তবে তিনি সম্মানজনক 'বাপুসাহেব' দ্বারা বেশি পরিচিত ছিলেন। তিনি ১৯৭৭ ও ১৯৮০ সালের নির্বাচনে জয়ী হয়ে মহারাষ্ট্রের রত্নগিরি আসনের প্রতিনিধিত্ব করেছিলেন। তিনি ১৯৭৭ সাল পর্যন্ত জনতা সংঘের সদস্য ছিলেন, তারপর এটি জনতা পার্টির সাথে মিশে যায়।    তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের লোকসভা সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:সপ্তম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:ভারতীয় লোকদলের রাজনীতিবিদ বিষয়শ্রেণী:মারাঠি রাজনীতিবিদ
মিসৌরির লোককাহিনিতে বিম্যান দানব হলো একটি রহস্যময় সত্তা। এর নামকরণ করা হয়েছে বিম্যান শহরের নামে। এই দানব সম্পর্কে বিভিন্ন কিংবদন্তি প্রচলিত আছে। কিছু গল্পে বলা হয়, এটি ছিল একটি ১২ ফুট লম্বা গোরিলার সন্তান যে নাকি একটি সার্কাস ট্রেন থেকে পালিয়ে গিয়েছিল। অন্য কিছু বর্ণনায় বলা হয় এই দানবের আকৃতি ছিল নেকড়ে বা কোয়োটের মতো।  বিম্যান দানব সম্পর্কে গল্প বহু প্রজন্ম ধরে সেডালিয়া অঞ্চলে প্রচলিত রয়েছে। বিম্যানের এক বাসিন্দার মতে, এই কিংবদন্তির উৎপত্তি ১৯০০ সালের দিকে।   তথ্যসূত্র   বিষয়শ্রেণী:দানব বিষয়শ্রেণী:লোককাহিনীতে প্রাণী বিষয়শ্রেণী:কিংবদন্তি প্রাণী বিষয়শ্রেণী:মিসৌরির লোককাহিনি
রামপুর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।   অবস্থান  ত্রিশাল উপজেলা হতে পূর্বদিকে  ৫ কি.মি.  এবং  ঢাকা ময়মনসিংহ মহাসড়কের ২০ গজ পশ্চিমে ৫নং রামপুর ইউনিয়ন পরিষদ কার্যালয় অবস্থিত।   ইতিহাস    প্রশাসনিক এলাকা    ০১ দরিরামপুর    ০২ বীররামপুর উজানপাড়া    ০৩ চরপাড়া   ০৪ চকরামপুর   ০৫ বীররামপুর ভাটিপাড়া   ০৬ দরিল্যা   ০৭ কাকচর    আয়তন ও জনসংখ্যা  আয়তনঃ ২০.২০ বর্গ কিলোমিটার। জনসংখ্যাঃ ২৩৪৪২ জন (পুরুষ-১১৮৯৯জন এবং নারী-১১৫৪৩ জন) মোট ভোটার সংখ্যাঃ ২৩৬১০ জন (পুরুষ -১১৩০৫জন, মহিলা- ১২৩০৫জন)   শিক্ষার হার ও শিক্ষা প্রতিষ্ঠান  শিক্ষার হার : ৬০ %  শিক্ষা প্রতিষ্ঠান   উচ্চ বিদ্যালয় -০১টি  দাখিল মাদরাসা-০৪টি   সরকারী প্রাথমিক বিদ্যালয়-‌১২টি  বেসরকারী প্রাথমিক বিদ্যালয়-০১টি  কিন্ডার গার্টেন-০৭টি  কওমী মাদরাসা-০২টি  ফুরকানিয়া মাদরাসা-২ টি  মসজিদ-৪৫টি   দর্শনীয় স্থান    গলহর বিল  চেচুয়া বিল যা শাপলা বিল নামে পরিচিত  চকরামপুর গফুর সরকার বাড়ির প্রাচির।  চিরাতল বিল।  নজরুল চেয়ারম্যান বাড়ি ফিসারি।   জনপ্রতিনিধি  বর্তমান চেয়ারম্যান- মোঃ নাজমুল সরকার  +চেয়ারম্যানগণের তালিকাক্রমিকচেয়ারম্যানগণের নামমেয়াদকাল০১তমিজ উদ্দীন০২আঃ রাজ্জাক ০৩গিয়াস উদ্দীন০৪খলিলুর রহমান০৫নবী নেওয়াজ সরকার০৬নবী নেওয়াজ সরকার০৭নজরুল ইসলাম সরকার      ০৮আব্দুূল মবিন রঞ্জু ০৯মোঃ নাজমুল সরকারবর্তমান    আরও দেখুন    আমিরাবাড়ী ইউনিয়ন  মোক্ষপুর ইউনিয়ন  বালিপাড়া ইউনিয়ন   তথ্যসূত্র    বহিঃসংযোগ    রামপুর ইউনিয়ন- বাংলাদেশ জাতীয় তথ্য বাতায়ন  ত্রিশাল উপজেলা - বাংলাপিডিয়া  বিষয়শ্রেণী:ত্রিশাল উপজেলার ইউনিয়ন
দ্য বেঙ্গল ফাইলস একটি আসন্ন ভারতীয় হিন্দি ভাষার  রাজনৈতিক নাট্য চলচ্চিত্র, যেটি পরিচালনা করছেন বিবেক অগ্নিহোত্রি। এটি অগ্নিহোত্রির "ফাইলস" ট্রিলজির তৃতীয় এবং শেষ ছবি, যার পূর্ববর্তী দুটি ছবি হল দ্য তাসখন্দ ফাইলস (২০১৯) এবং দ্য কাশ্মীর ফাইলস (২০২২)। ছবিটি ১৯৪৬ সালের কলকাতা দাঙ্গা উপর ভিত্তি করে তৈরি।  চলচ্চিত্রটি দুই ভাগে মুক্তি পাবে, যার প্রথম ভাগের নাম দ্য দিল্লি ফাইলস: রাইট টু লাইফ, যা ১৫ আগস্ট ২০২৫ সালে ভারতের স্বাধীনতা দিবসে মুক্তি পাবে।  এই ছবিটি ১৯৪০-এর দশকে অবিভক্ত বাংলায় সংঘটিত সাম্প্রদায়িক সহিংসতার উপর আলোকপাত করে, যার মধ্যে ১৯৪৬ সালের ডাইরেক্ট অ্যাকশন ডে এবং ১৯৪৬ সালের নোয়াখালী দাঙ্গার মতো ঘটনাও অন্তর্ভুক্ত। তিনি "ভারতের ভাগ্য বাংলায় নয়, দিল্লিতে লেখা" এই বিশ্বাসের উপর জোর দেওয়ার জন্য "দ্য দিল্লি ফাইলস " ছবিটির নামকরণ করেন ।   পটভূমি  এই ছবিতে ১৯৪৬ সালের ১৬ আগস্ট ডাইরেক্ট অ্যাকশন ডে-কে ঘিরে মর্মান্তিক ঘটনাগুলি চিত্রিত করা হয়েছে , যা ১৯৪৬ সালের গ্রেট কলকাতা হত্যাকাণ্ড নামেও পরিচিত । এই সহিংসতা শীঘ্রই বেঙ্গল প্রেসিডেন্সির আশেপাশের অঞ্চলে ছড়িয়ে পড়ে , যার মধ্যে ১৯৪৬ সালের নোয়াখালী দাঙ্গা এবং ত্রিপুরা (কুমিল্লা ) এর মতো ঘটনাগুলি একটি সিনেমাটিক আখ্যানের মাধ্যমে অন্তর্ভুক্ত ছিল। গল্পটি বাংলায় সংঘটিত সাম্প্রদায়িক সহিংসতার বাস্তব ঘটনাগুলির উপর ভিত্তি করে তৈরি, যা ভারতের স্বাধীনতা এবং দেশভাগের পথকে উল্লেখযোগ্যভাবে রূপ দেয়।   অভিনয় শিল্পী   মিঠুন চক্রবর্তী  অনুপম খের  পুনীত ইস্সর  গোবিন্দ নামদেব  বাব্বু মান  পল্লবী জোশী  পালোমি ঘোষ  মোহন কপুর  নামাশি চক্রবর্তী  অনুভা অরোরা  সতবন্ত কৌর  রিচার্ড কিপ  শুভঙ্কর দাস  দিব্যা পালাট  অঙ্কিত বিশ্ট  সৌরভ রাজ ভার্মা  ওলগা ইউমাশেভা   নির্মাণ  অগ্নিহোত্রি ২০২২ সালের এপ্রিলে এই প্রকল্পের ঘোষণা দেন দ্য কাশ্মীর ফাইলস-এর সাফল্যের পরে। মূল চিত্রগ্রহণ ২০২৩ সালে শুরু হয় এবং ২০২৫ সালের জানুয়ারিতে শেষ হয়। চিত্রগ্রহণের দায়িত্বে ছিলেন আত্তার সিং সাইনি।   মুক্তি  দ্য বেঙ্গল ফাইলস ৫ সেপ্টেম্বর ২০২৫ তারিখে প্রেক্ষাগৃহে মুক্তি পাবে।   বিতর্ক  ২০২২ সালের এপ্রিল মাসে মহারাষ্ট্র শিখ অ্যাসোসিয়েশন উদ্বেগ প্রকাশ করে, দাবি করে যে ছবিটি ১৯৮৪ সালের শিখ গণহত্যা নিয়ে বানানো হতে পারে, যদিও তখন পরিচালক বিষয়বস্তুর বিষয়ে নিশ্চিত করেননি। তবে পরবর্তীতে জানা যায়, ছবিটি ডাইরেক্ট অ্যাকশন ডে তথা গ্রেট কলকাতা হত্যাকাণ্ড নিয়ে নির্মিত।    আরো দেখুন    দ্য কাশ্মীর ফাইলস  দ্য কেরালা স্টোরি  তথ্যসূত্র  বহিঃসংযোগ  বিষয়শ্রেণী:২০২৫ সালের চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র বিষয়শ্রেণী:বিবেক অগ্নিহোত্রী পরিচালিত চলচ্চিত্র
শিরোমণি অকালী দল (১৯২০)  ভারতের একটি রাজনৈতিক দল যার নেতৃত্বে পাঞ্জাব বিধানসভার প্রাক্তন স্পিকার রবি ইন্দর সিং। এটি মাস্টার তারা সিং এবং সর্দার খড়ক সিংয়ের যুগল নেতৃত্বে গঠিত হয়েছিল।   তথ্যসূত্র   বিষয়শ্রেণী:১৯২০-এ ভারতে প্রতিষ্ঠিত বিষয়শ্রেণী:ভারতের আঞ্চলিকতাবাদী দল বিষয়শ্রেণী:শিখ রাজনৈতিক দল বিষয়শ্রেণী:১৯২০-এ প্রতিষ্ঠিত রাজনৈতিক দল বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:শিরোমণি অকালী দল